OpenLLM-France/wikimedia huggingface dataset:
# Pui de les Ares

El Pui de les Ares és una muntanya de 2.611,9 metres d'altitud que es troba en el terme municipal d'Alt Àneu, a la comarca del Pallars Sobirà, dins del territori de la Mancomunitat dels Quatre Pobles.
Està situat en el sector sud-oest del terme d'Alt Àneu i en el vessant sud de la vall de la Bonaigua, al nord-oest del Pui de la Bonaigua, al nord-est de l'Estany Gerber i a migdia del santuari de la Mare de Déu de les Ares.

## Referències

* ↑ Altituds, mides i càlcul de superfícies basats en dades del mapa de l'Institut Cartogràfic i Geològic de Catalunya
# Ding Guanpeng

Ding Guanpeng (xinès simplificat: 丁观鹏; xinès tradicional: 丁觀鵬; pinyin: Dīng Guānpéng) fou un pintor que va viure sota la dinastia Qing, a finals del regnat de l'emperador Yongzheng i començaments del de Qianlong. Va néixer a Shuntian, actualment Pequín, (fl. 1726-1770 o segons altres fonts (fl. 1708-1771).
Ding Guanpeng fou un pintor paisatgista. També va pintar gent i temes budistes i taoïstes. Va destacar acolorint, en el domini de llums i ombres, així com reproduint obres d'altres artistes. Tenia coneixements de l'art occidental gràcies al jesuïta Giuseppe Castiglione. Considerat un dels millors pintors de l'”Acadèmia de Pintura de la Cort” juntament amb Tang Dai, Shining Lang, Zhang Zongcang i Jin Tingbiao. Entre les seves obres destaquen: la còpia de “La Nimfa del riu Luo”. “La predicació de Buda” i “La Pau comença a l'Any Nou".

## Enllaços externs

* http://www.npm.gov.tw/en/Article.aspx?sNo=04000625 (Palau del Museu Nacional de Taipei)
* http://www.jlmuseum.org/en_index.asp?gid=11 Arxivat 2013-04-13 a Wayback Machine.
* http://www.khi.fi.it/forschung/projekte/projekte/projekt195/index.html Arxivat 2014-03-15 a Wayback Machine.
* http://www.artinasia.com/institutionsDetail.php?view=7&catID=4&galleryID=337&eventID=3757
# Policia sense por

Policia sense por (títol original: Poliziotto Senza Paura), és una pel·lícula italo- austríaca dirigida per Stelvio Massi el 1978. Ha estat doblada al català.

## Argument

Implicada en un afer d'atemptat contra els bons costums, la filla d'un banquer de fortuna, Annalise, misteriosament s'hauria volatilitzat en la natura. És el que el seu pare afirma a un detectiu privat. Aquest últim, que no sap pas encara verdaderament on posa els peus, li és confiada la missió delicada de trobar la seva pista i de portar-la a casa.

## Repartiment

* Maurizio Merli: Detectiu Walter 'Wally' Spada
* Joan Collins: Brigitte
* Jasmine Maimone: Renate
* Annarita Grapputo: Annalise von Straben
* Gastone Moschin: Karl Koper
* Alexander Trojan: von Straben

## Referències

* ↑ «Polizziotto senza paura». The New York Times.
* ↑ esadir.cat. Policia sense por. esadir.cat.
# Perdiu boreal

La perdiu d'Escandinàvia (Lagopus lagopus), també coneguda com a lagòpede comú, és una espècie d'au gal·liforme de la família Phasianidae àmpliament distribuïda per Amèrica del Nord i Euràsia, especialment en els boscos de bedoll i la tundra.
Se'n coneixen 19 subespècies:
* Lagopus lagopus alascensis - Alaska.
* Lagopus lagopus alba - tundra del nord de Yukon i centre de la Colúmbia Britànica al golf de Sant Llorenç.
* Lagopus lagopus alexandrae - península d'Alaska al nord-est Colúmbia Britànica.
* Lagopus lagopus alleni - Terranova
* Lagopus lagopus birulai - illes de Nova Sibèria.
* Lagopus lagopus brevirostris - muntanyes Altai i Sayan.
* Lagopus lagopus kamtschatkensis - Kamchatka i Kurils.
* Lagopus lagopus koreni - Sibèria a Kamtxatka.
* Lagopus lagopus kozlowae - oest de Mongòlia (muntanyes Tanmu-Ola-ona, Khangai i Kentei).
* Lagopus lagopus lagopus - Escandinàvia i nord de Rússia.
* Lagopus lagopus leucoptera - illes àrtiques del nord del Canadà i zones adjacents del sud de l'illa de Baffin.
* Lagopus lagopus maior - estepes del sud-oest de Siberia i nord del Kazakhstan.
* Lagopus lagopus muriei - est Illes Aleutianes i Kodiak.
* Lagopus lagopus okadai - Sikhoté-Alín.
* Lagopus lagopus rossica - països bàltics al centre de Rússia.
* Lagopus lagopus sserebrowsky - est de Sibèria (llac Baikal al Mar d'Okhotsk i muntanyes Sikhote Alin.
* Lagopus lagopus ungavus - nord de Quebec i nord de Labrador
* Lagopus lagopus variegata - costes de Noruega (illes davant el fiord Trondheim).
* Perdiu d'Escòcia (Lagopus lagopus scoticus) - Illes Britàniques.

## Referències

* ↑ «Willow Grouse (Lagopus lagopus)». Internet Bird Collection (IBC). [Consulta: 4 octubre 2015].
# Ismaïl

Ismaïl és el nom dels següents personatges:
Ismaïl forma part del nom de molts personatges:
* Abd al-Ghani ben Ismail al-Nabulusi, teòleg
* Abd Allah ben Ismail, soldà alauita
* Abu l-Abbas Ismail, poeta
* Abu Ishak Ismail ben al-Kasim ben Suwayd ben Kaysan, poeta
* Abu l-Wafa Muhammad ben Muhammad ben Yahya ben Ismail ben al-Abbas al-Buzadjani
* Abu Shama Shihab al-Din Abu l-Kasim Abd al-Rahman ben Ismail al-Makdisi
* Ahmad II ben Ismail, emir samànida
* Ahmad Ismail Ali, militar egipci
* Beligh Ismail, poeta otomà
* Ismail ben Sebuktegin, sultà de Gazni
* Ismail Beşikçi, sociòleg turc
* Ismail Kadare, escriptor albanès
* Ismail Omar Guelleh, president de Djibouti
* Ismail Pasha
* Ismail Qemali, polític Albanese
* Marehan ben Ahmed ben Abderrahman ben Ismail ben Ibrahim al-Djaberti, clan somali
* Mawlay Ismail, sultà del Marroc
* Muhammad ibn Ismail al-Darazi, religiós drus
* Muizz al-Din Ismail, príncep aiubita
El nom Ismaïl també forma part del nom d'accidents geogràfics o municipis:
* Izmaïl (Ізмаїл), municipi al delta del Danubi, óblast d'Odessa, Ucraïna
* Dar el-Ma, monument a Meknès
* Dera Ismail Khan, ciutat i municipi pakistanesa
* Districte de Dera Ismail Khan, districte pakistanès
* Graners de Mulay Ismail, monument a Meknès
* Mausoleu de Mulay Ismail, monument a Meknès
* Pic Ismail Samani, muntanya
Música:

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Ismaïl, tot i que no en fos el nom principal
# Dendropsophus rubicundulus

Dendropsophus rubicundulus és una espècie de granota que viu a Bolívia, el Brasil i Paraguai.
Està amenaçada d'extinció per la pèrdua del seu hàbitat natural.

## Referències

* Colli, G., Bastos, R. & Silvano, D. 2004. Dendropsophus rubicundulus. Llista Vermella d'Espècies Amenaçades de la UICN 2006. Consulta: 11 de gener de 2008.
# Lion-en-Beauce

Lion-en-Beauce és un municipi francès, situat al departament del Loiret i a la regió de Centre – Vall del Loira. L'any 2007 tenia 117 habitants.

## Demografia
### Població

El 2007 la població de fet de Lion-en-Beauce era de 117 persones. Hi havia 40 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 40 eren l'habitatge principal de la família, 7 eren segones residències i 6 estaven desocupats. Tots els 53 habitatges eren cases. Dels 40 habitatges principals, 37 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 7 en tenien tres, 7 en tenien quatre i 25 en tenien cinc o més. 27 habitatges disposaven pel capbaix d'una plaça de pàrquing. A 16 habitatges hi havia un automòbil i a 23 n'hi havia dos o més.

## Economia

El 2007 la població en edat de treballar era de 71 persones, 57 eren actives i 14 eren inactives. De les 57 persones actives 53 estaven ocupades (30 homes i 23 dones) i 4 estaven aturades (1 home i 3 dones). De les 14 persones inactives 5 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils, 1 d'una empresa de transport i 1 d'una empresa de serveis.
L'any 2000 a Lion-en-Beauce hi havia 11 explotacions agrícoles que ocupaven un total de 858 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Lion-en-Beauce a l'INSEE.
* Évolution et structure de la population Fitxa amb el detall de dades de Lion-en-Beauce a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Herbert Bankole-Bright

Herbert Christian Bankole-Bright (Okrika, Nigèria, 23 d'agost de 1883 - 14 de desembre de 1958) fou un polític de Sierra Leone. Herbert Bankole-Bright era fill de Jacob "Galba" i Letitia Bright, descendent de lliberts de Sierra Leone. El seu avi patern, John Bright, fou un esclau que havia estat alliberat en un vaixell esclavista amb la seva mare el 1823.
Bright va estudiar medicina a la Universitat d'Edimburg abans de practicar-la a Freetown. A Edimburg, Bright va exercir un activisme polític i va estar involucrat en debats estudiantils. El 1918, Bright va crear el diari Aurora newspaper, que fou editat fins al 1925. El 1920 fou membre fundador del National Congress of British West Africa i el 1925 va inspirar la formació liderada per Ladipo Solanke, West African Studen's Union, de la que va esdevenir membre fundador. Aquest any va esdevenir un dels tres primers membres elegits del Legislative Council of Sierra Leone. Juntament amb Ernest Beoku-Betts va fer campanyes a favor d'un augment del sufragi i contra el racisme, tot i que no van tenir èxit. El 1939, després d'una baralla amb I.T.A. Wallace-Johnson, Bright va donar suport a mesures del govern per a limitar les Lligues Juvenils de Johnson. Això feu alienar de la política a molts dels seguidors de Johnson, que es va retirar temporalment de la política. Als anys 40 del segle xx, Bright va fundar el National Council of Sierra Leone, partit que es va convertir en el principal de l'oposició a les eleccions generals de Sierra Leone del 1951. A les eleccions del 1957, aquest partit va perdre tots els seus escons després d'intentar obstruir totes les activitats del govern. El professor Akintola J.G. Wyse va escriure una biografia de H. C. Bankole-Bright.

## Bibliografia

* Bright, Herbert Christian Bankole-, Oxford Dictionary of National Biography
* Hakim Adi, West Africans in Britain: 1900-1960
# Hegumen

Un hegumen o higumen és el superior d'un monestir ortodox. Com a terme és equivalent a Occident amb el d'abat o abadessa, tot i que també pot ser utilitzat per comunitats catòliques de ritu bizantí. El terme prové del grec ἡγούμενος (hêgoúmenos), participi present del verb ἡγέομαι (hêgéomai), que significa literalment anar davant, o conduir, comandar. En macedònic, búlgar i rus, la paraula s'escriu игумен, i es transcriu igumen; en ucraïnès ігумен, transcrit ihumen, en georgià იღუმენი, transcrit igumen, en serbi игуман, transcrit iguman. En romanès la paraula es tradueix egumen.

## Referències

* ↑ «Hegumen». Gran Enciclopèdia Catalana. Barcelona: Grup Enciclopèdia Catalana.
# Henk Kuijpers

Henk Kuijpers (Haarlem, 10 de desembre de 1946), és un dibuixant i guionista de còmics neerlandès, conegut sobretot per la saga d'aventures Franka, protagonitzada per una jove i atractiva detectiu que resol misteris en llocs exòtics.
L'estil gràfic de Kuijpers, meticulós i ple de detalls, s'ha identificat amb la línia clara franco-belga.

## Premis

El 1990 va rebre el premi Stripschap.

## Referències

* ↑ Henk Kuijpers Arxivat 2007-09-28 a Wayback Machine. comichouse.nl

## Enllaços externs

* Web oficial de Franka
# Hinojal

Hinojal és un municipi de la província de Càceres, a la comunitat autònoma d'Extremadura (Espanya).
# Helenwood

Helenwood és una població dels Estats Units a l'estat de Tennessee. Segons el cens del 2000 tenia 846 habitants.

## Demografia

Segons el cens del 2000, Helenwood tenia 846 habitants, 341 habitatges, i 247 famílies. La densitat de població era de 118,3 habitants/km².
Dels 341 habitatges en un 37,5% hi vivien nens de menys de 18 anys, en un 54,8% hi vivien parelles casades, en un 14,7% dones solteres, i en un 27,3% no eren unitats familiars. En el 24,9% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,95.
Per edats la població es repartia de la següent manera: un 27,1% tenia menys de 18 anys, un 11% entre 18 i 24, un 27,8% entre 25 i 44, un 21,6% de 45 a 60 i un 12,5% 65 anys o més.
L'edat mediana era de 34 anys. Per cada 100 dones de 18 o més anys hi havia 85,3 homes.
La renda mediana per habitatge era de 18.148 $ i la renda mediana per família de 21.094 $. Els homes tenien una renda mediana de 26.023 $ mentre que les dones 20.833 $. La renda per capita de la població era de 9.217 $. Entorn del 28,1% de les famílies i el 33,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Helenwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Helenwood». American Fact Finder. Oficina del Cens dels Estats Units, 12-01-2010.
# Henri Michel

Henri Michel (29 d'octubre de 1947 - 24 d'abril de 2018) va ser un futbolista i entrenador de futbol francès.

## Selecció de França

Va formar part de l'equip francès a la Copa del Món de 1978 com a entrenador. També ha entrenat el Mamelodi Sundowns, Zamalek, Raja Casablanca, Guinea Equatorial i Kenya.

## Referències

* ↑ French Football Federation Profile Arxivat 2006-11-24 a Wayback Machine. (francès)
* ↑ «Michel leaves Sundowns». FIFA, 23-03-2009. Arxivat de l'original el 2009-03-26. [Consulta: 24 març 2009].
* ↑ Hassan replaces Zamalek's Michel
* ↑ «Henri Michel quits as Equatorial Guinea coach again». BBC Sport. [Consulta: 23 desembre 2011].
* ↑ «Frenchman Henri Michel takes over as Kenya Harambee Stars head coach». Goal.com. [Consulta: 30 agost 2012].
# Horné Naštice

Horné Naštice és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1295.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «Všeobecne o obci | Horné Naštice». [Consulta: 21 desembre 2021].
# Horné Lefantovce

Horné Lefantovce és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1113 amb el nom en hongarès d'Elefant. El 1369 s'hi construí una gran abadia als voltants. El 1796 el llibre de geografia nacional el valorà com un poble de primera classe. El 1910, segons el cens, hi vivien 616 persones (la majoria eslovacs, i una significant minoria d'hongaresos). Fins al Tractat del Trianon la vila pertanyia al Regne d'Hongria, i s'anomenava Felsőelefánt, en hongarès; després passà a formar part de Txecoslovàquia, amb el seu nom actual, i finalment el 1993 a Eslovàquia.

## Referències

* ↑ «Nitra (District, Nitriansky kraj, Slovakia) - Population Statistics, Charts, Map and Location». [Consulta: 23 febrer 2019].
# Horné Mýto

Horné Mýto és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1406.
# Ialta

Ialta (en ucraïnès i en rus Ялта) és una ciutat de la República Autònoma de Crimea a Ucraïna, situada a la riba septentrional de la mar Negra. Fins a la darreria del segle xv va ser coneguda com a Yalita. El 2014 tenia 76.746 habitants.
La ciutat oficialment pertany a Ucraïna, va ser ocupada el 2014 per Rússia i va ser anexionada de facto al Districte Federal del Sud.

## Història

Al segle xix, la ciutat es va convertir en un centre balneari i turístic per a l'aristocràcia russa. Leo Tolstoi hi passava els estius i Anton Txèkhov el 1898 hi va comprar una casa («la Datxa Blanca»), on va viure fins al 1902. El 1889 es va acabar el Palau Massandra al nord de Ialta, un encàrrec del tsar Alexandre II. Nicolau II va fer construir el Palau Livàdia al sud-oest el 1911.
Durant e lsegle xx era el principal centre turístic de la Unió Soviètica. El 1920, Vladimir Lenin va emetre un decret «Sobre l'ús de Crimea per al tractament mèdic dels treballadors» per fer-ne una zona turística per als descans de proletaris mereixedor. S'hi van construir nombrosos sanatoris obrers a la ciutat i als afores. De fet, no hi havia gaire altres llocs on els ciutadans soviètics poguessin venir per unes vacances al mar, ja que viatges a l'estranger eren prohibits. L'elit soviètica també hi estiuejava; el primer ministre soviètic, Ióssif Stalin, va utilitzar el Palau Massandra com a residència d'estiu.
És conegut per la Conferència de Ialta del febrer de 1945 on les delegacions de les tres potències aliades: la Unió Soviètica, els Estats Units i el Regne Unit, van pactar el final de la Segona Guerra Mundial i el repartiment posterior del món.

## Ciutats agermanades

La ciutat de Ialta està agermanada amb les següents localitats:
* Baden-Baden, Alemanya
* Batumi, Geòrgia
* Galaţi, Romania
* Margate, Regne Unit
* Niça, França
* Pärnu, Estònia
* Pozzuoli, Itàlia
* Rijeka, Croàcia
* Santa Bàrbara, Estats Units
* Sanya, Xina
* Ohrid, Macedònia del Nord

## Galeria d'imatges

* Platja de Ialta
* Palau de Livàdia, seu de la conferència de 1945
* Castell «Niu d'ocell» a Ialta
* Costa de Ialta i les muntanyes de Crimea

## Referències

* ↑ «Ialta». Topònims. ésAdir. [Consulta: 13 setembre 2020].
* ↑ «"Таблица 1.3. Численность населения Крымского федерального округа, городских округов, муниципальных районов, городских и сельских поселений" (taula 1.3. La població del Districte Federal de Crimea, districtes urbans, districtes municipals, assentaments urbans i rurals)» (en ucrainès). Arxivat de l'original el 2015-09-24. [Consulta: 13 setembre 2020].
* ↑ Rodrigo, Víctor «L'1x1 dels protagonistes de Ialta». NacióDigital, 12-02-2020.

## Enllaços externs

* Ialta - Lloc web oficial
# Ialisos

Ialisos (en grec antic: Ἰάλῡσος, Ialȳsus) era una de les tres ciutats de l'illa de Rodes i una de les sis de l'hexàpolis dòrica.
Era una ciutat dòrica, i la seva fundació s'atribueix a l'heroi epònim Ialís, fill de Cèrcaf. Estava situada a només sis estadis al sud-oest de la ciutat de Rodes, que després de la seva fundació l'any 408 aC, va provocar la decadència de Ialisos. En temps d'Estrabó era una petita vila que ja no era independent. Homer ja l'esmenta al Catàleg de les naus de la Ilíada, que juntament amb Lindos i Camiros va anar a la guerra de Troia sota la direcció de Tlepòlem.
La ciutat tenia una ciutadella anomenada Oricoma, que existia encara en temps de Plini el Vell. El territori de la ciutat es deia Ialísia.
Correspon a la vila de Trianda (en grec: Τριάντα), que el 1976 va canviar el nom per recobrar el nom clàssic de Ialisos. En origen, el nom de Ialisos s'aplicà al municipi, mentre que la vila mantengué el nom; amb el temps, però, la vila també s'ha anomenat Ialisos, i el municipi ha esdevengut una unitat municipal integrada dins el municipi de Rodes, que comprèn l'illa sencera.

## Referències

* ↑ Smith, William (ed.). «Ialysus». Dictionary of Greek and Roman Geography (1854). [Consulta: 2 febrer 2021].
# Hexatestibiopaniquelita

L'hexatestibiopaniquelita és un mineral de la classe dels sulfurs. Va ser anomenada en al·lusió a la seva morfologia cristal·lina hexagonal i la seva composició química que conté tel·luri, antimoni (en llatí stibium), pal·ladi i níquel.

## Característiques

L'hexatestibiopaniquelita és un sulfur de fórmula química (Pd,Ni)(Sb,Te). Cristal·litza en el sistema hexagonal. La seva duresa a l'escala de Mohs és 2.

## Formació i jaciments

L'hexatestibiopaniquelita es forma en menes en dipòsits de sulfurs de Cu-Ni. Va ser descoberta a la Xina, també ha estat descrita a Àustria i el Canadà.

## Referències

* 1 2 3 «Hexatestibiopanickelite» (en anglès). Mindat. [Consulta: 7 novembre 2015].
* ↑ «Hexatestibiopanickelite» (en anglès). Handbook of Mineralogy. Arxivat de l'original el 8 de maig 2019. [Consulta: 25 febrer 2019].
# Hylomyscus walterverheyeni

Hylomyscus walterverheyeni és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 74 a 103 mm, una cua de 112 a 150 mm, peus de 12 a 21 mm i orelles de 13 a 16 mm. Aquesta espècie es troba al Gabon, al Camerun occidental, a la República Democràtica del Congo i a la República Centreafricana meridional i sud-occidental. Viu en boscos primaris no alterats i en boscos secundaris tant perennes com semi-caduques.

## Referències

* ↑ Denys, C.; Missoup, A.D.; Tchiengue, B.; Achoundong, G.; Ekobo, A.; Bilong Bilong, C.F.; Massoma Lembe, D.; Nicolas, V. «Altitudinal distribution and anthropogenic influence on small mammal assemblages on Mount Kupe, SW Cameroon». Bonner Zoologische Beitrage, 56, 3, 2009, pàg. 159-174.
* ↑ «Hylomyscus walterverheyeni» (en anglès). Llista Vermella de la UICN. Unió Internacional per a la Conservació de la Natura (UICN).
# Hylopanchax silvestris

Hylopanchax silvestris és una espècie de peix de la família dels pecílids i de l'ordre dels ciprinodontiformes.

## Distribució geogràfica

Es troba a Àfrica: República Democràtica del Congo.

## Referències

* ↑ ITIS (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Illes de Sotavento

* Aquest article tracta sobre les illes de Cap Verd. Vegeu-ne altres significats a «illes de Sotavent».
Les illes de Sotavento (sotavent) són un dels dos grups d'illes de l'arxipèlag de Cap Verd, localitzat a l'oceà Atlàntic enfront de la costa nord-occidental d'Àfrica.
El grup comprèn les següents illes i illots:
| Illes | Coordenades | Extensió km² | Població |
| Maio | 15° 13′ 0″ N, 23° 10′ 0″ O﻿ / ﻿15.21667°N,23.16667°O﻿ / 15.21667; -23.16667﻿ (Maio) | 269 | 8.400 |
| Santiago | 15° 05′ 0″ N, 23° 37′ 0″ O﻿ / ﻿15.08333°N,23.61667°O﻿ / 15.08333; -23.61667﻿ (Santiago) | 991 | 290.000 |
| Fogo | 14° 57′ 0″ N, 24° 23′ 0″ O﻿ / ﻿14.95000°N,24.38333°O﻿ / 14.95000; -24.38333﻿ (Fogo) | 476 | 38.600 |
| Brava | 14° 51′ 0″ N, 24° 42′ 0″ O﻿ / ﻿14.85000°N,24.70000°O﻿ / 14.85000; -24.70000﻿ (Brava) | 67 | 6.300 |
| Ilhéus Secos | 14° 57′ 58″ N, 24° 40′ 30″ O﻿ / ﻿14.96611°N,24.67500°O﻿ / 14.96611; -24.67500﻿ (Ilhéus Secos) | 4 | 0 |

## Referències

* ↑ «Instituto Nacional de Estatística». Arxivat de l'original el 2008-01-26. [Consulta: 3 maig 2016].

## Bibliografia

* (francès) Michel Lesourd (dir.), « Les îles Sotavento », in Le Cap-Vert, les Éd. du Jaguar, Paris, 2006, p. 68-153 ISBN 978-2-86950-408-0
# Inkixuix

Inkixuix (segle XXII aC - valor desconegut) o Inkišuš va ser el primer rei conegut de la Dinastia dels Gutis que van governar com a reis de Sumer, segons la Llista de reis sumeris. El seu regnat va durar sis anys. El nom del seu antecessor no es coneix, o potser era Imta', i va ser succeït per Sarlabag.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 94.
* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 76. ISBN 8432300411.